Концерттарҙа эстрада йүнәлешендә эшләй, спектаклдәрҙән өҙөктәр һәм үҙенең яңы эштәрен күрһәтә. Һуңғы йылдарҙа А. П. Чеховтың «Лекции о вреде курения» әҫәрен һөйләргә ярата. Радиола үҙенең тетар эштәре менән генә сығыш яһап ҡалмай, махсус радиопостановкаларға ролдәр ҙә әҙерләй. Бында Максим Горькийҙың «Әсә» романы буйынса Павел Власов образын тыуҙыра, Горькийҙың хикәйәләрен һәм мәҡәләләрен уҡый.